open-index/open-wikipedia-markdown huggingface dataset:
Савуанско Море

**Савуанско Море** () — помало море на територијата на Индонезија наречено по островот Саву кој лежи на неговата јужна граница. На југ се граничи со Саву и Рај Џуа, на исток со островите Роти и Тимор (поделен на Источен Тимор и Индонезија), на север и северозапад со Флорес и Алорскиот Архипелаг, а на запад и северозапад со островот Сумба. Помеѓу овие острови на југ и запад морето преоѓа во Индискиот Океан, на север во Флореското Море, а на североисток во Бандското Море.

Достигнува длабочина до 3.500&nbsp;м, а се протега 600&nbsp;км од запад кон исток, и 200&nbsp;км од север кон југ. Најголем град на неговите брегови е Купанг (450.000 жит.), главен град на покраината Источни Мали Сундски Острови сместен на островот Тимор.

## Опфат
Според Меѓународната хидрографска организација, Савуанското Море е една од водните површини на Источноиндискиот Архипелаг, со следниве граници:

*На север.* По јужната граница на Флореското Море [северниот брег на Флорес, Комодо, Банта и линија до ’ртот Нару, североисточниопт крај на Сумбава, а оттаму по северниот брег до ’ртот Сарокџаја ()] и Бандското Море 125°&nbsp;ИГД ... [на] Алор, а оттаму околу источниот крај, па долж северниот брег на островите Алор, Пантар, Лембата и Адонара, па од спротива до северниот крај на Флорескиот Проток до ’ртот Сербете на источниот крај на Флорес].


*На исток.* По меридијанот 125°&nbsp;ИГД меѓу Алор и Тимор.



*На југ.* По линија од југозападниот крај на Тимор до североисточниот крај на Роти, преку овој остров до неговиот југозападен завршеток, а оттаму по линија до Пулу Дана () и до ’ртот Нгунџу, јужниот крај на Сумба и низ овој остров до ’ртот Каросо, неговиот западен завршеток.


*На запад.* Линија од ’ртот Каросо (Сумба) до Торо Доро () на јужниот брег на Сумбава.


## Наводи

Категорија:Мориња во Индонезија
Категорија:Источни Мали Сундски Острови
Категорија:Географија на Источен Тимор
Попара

**Попара** — здробен сув леб попарен со врела вода, масло, млеко, чај и др.

Покрај во Македонија, попарата се среќава и во Бугарија, Србија, Црна Гора, Босна и Херцеговина, Грција и Турција. Ретко се става на куќната трпеза – кога ќе остане доста сув леб и истата се смета за сиромашно јадење. 

Традиционално се подготвува од сув леб (од неколку дена) кој се потопува со некоја течност, најчесто топла, но може и ладна, на пример јогурт. Во зависност од вкусот попарата може да биде слатка или солена, па соодветно се додава џем, мед, шеќер или сирење, маст. Подготовката на ова јадење е многу брза и едноставна.

Сè повеќе се појавуваат рецепти кои ја видоизменуваат попарата вклучувајќи дополнителни состојки за истата да биде попривлечна.
мини|лево|Попара со сирење

## Наводи

Категорија:Храна
Категорија:Јадења
Категорија:Македонска кујна
Категорија:Бугарска кујна
Категорија:Српска кујна
Категорија:Босанска кујна
Категорија:Грчка кујна
Категорија:Турска кујна
Скадарски Вилает

280px|мини|десно|Скадарскиот вилает во 1900 година
**Скадарски вилает** (турски: İşkodra Vilayeti, Vilayet-i İşkodra; албански: Vilajeti i Shkodrës) бил вилает на Отоманското Царство од 1867 до 1913 година. Се протегал на просторот на денешна Црна Гора и Албанија. Кон крајот на 19 век вилаетот опфаќал површина од 13.800&nbsp;км2.

## Историја
Скадарскиот вилает бил основан во 1867 година со спојување на Скадарскиот и Дебарскиот санџак. Скадарскиот санџак бил основан по османлиското освојување на Скадар во Опсадата од 1478—1479 година. Голем дел од Кнежевството Зета бил припоен кон Скадарскиот санџак во 1499 година. Оваа територија во 1514 година била издвоена од Скадарскиот санџак, и од неа бил формиран нов независен Црногорски санџак, со кој владеел Скендербег Црноевиќ. По неговата смрт во 1528 година, Црногорскиот санџак бил припоен кон Скадарскиот санџак со одреден степен на автономија.

Во 1867 година Скадарскиот санџак бил споен со Скопскиот санџак со што се формирал Скадарскиот вилает. Во вилаетот влегувале Скадарскиот, Дебарскиот и Призренскиот санџак. Во 1877 година Призренскиот санџак влегол во состав на Косовскиот вилает, а Деберскиот санџак во состав на Битолскиот вилает, а градското подрачје на Драч станало Драчки санџак. По Руско-турската војна во 1878 година Бар, Подгорица, Спуж и Жабљак биле приспоени кон Црна Гора. Улцињ се споил со Црна Гора во 1881 година.

Во текот на 1912 и почетокот на 1913 година, Скадарскиот вилает го освоиле државите од Балканската лига. Територијата на вилаетот влегла во рамките на Кнежевство Албанија во 1914 година, врз основа на мировниот договор потпишан на Лондонската конференција во 1913 година.

## Административна поделба
Скадарскиот вилает го сочинувале следните санџаци:
* Скадарски санџак (Скадар, Леска, Орош, Пука)
* Драчки санџак (Драч, Тирана, Кроја, Каваја)

## Наводи

## Литература
* 

## Надворешни врски

* 

Категорија:Вилаети на Отоманското Царство во Европа
Категорија:Историја на Скадар
Категорија:Држави и територии распаднати во 1913 година
Четиринаесетаголник

**Четиринаесетаголник** — многуаголник со четиринаесет темиња и четиринаесет страни.

## Правилен четиринаесетаголник
Правилниот четиринаесетаголник е четиринаесетаголник кај кого сите страни се со еднакви должини и сите внатрешни агли се еднакви.

Внатрешните агли на правилен четиринаесетаголник имаат по 161° (степени), а збирот на сите внатрешни агли на кој било четиринаесетаголник изнесува 3060°.

Ако основната страна на правилниот четиринаесетаголник е со должина a\,\!, неговата плоштина ќе биде дадена со формулата:
: \begin{align}A &= \frac{14}{4}a^2\cot\frac{\pi}{14}=\frac{14}{4}a^2\left(\frac{\sqrt{7}+4\sqrt{7}\cos\left({\frac{2}{3}\arctan{\frac{\sqrt{3}}{9}}}\right)}{3}\right)\\
&\simeq 15{,}3345a^2\end{align}

## Поврзано
* Многуаголник
* Правилен многуаголник

## Надворешни врски
*

Категорија:Многуаголници по број на страни
Категорија:Зборови што ги нема во ТРМЈ
Георги Граматик

**Георги Граматик** (Вапа, втора половина на XI век  - ?, почеток на XII век) — македонски средновековен свештеник, граматик и минијатурист.

## Животопис
Георги Граматик е роден во втората половина на XI век, најверојатно во дебарското село Вапа (денес Центар Жупа). Живеел и творел во манастирот „Св. Врачи Козма и
Дамјан“ во Кичевско. Автор е на богато украсениот кириличен ракопис „*[[Битолски триод]]*“, со цели редови од глаголско писмо, поради што се претпоставува дека користел глаголска предлошка. Пишуван е со македонска јазична редакција, а значаен е и од музиколошки аспект. Ракописот е пронајден во Битолско во 1898 година, а потоа однесен во Софија во 1907 година и се наоѓа во архивот на БАН. Не е зачуван во целина. Починал во втората половина на XI век.

## Наводи

Категорија:Луѓе од Центар Жупа
Категорија:Македонски свештеници
Категорија:Македонски граматици
Категорија:Македонски минијатуристи
Категорија:Римски свештеници
Категорија:Римски граматици
Категорија:Римски минијатуристи
Мауриц Ламертинк

**Мауриц Ламертинк** (; р. ) — холандски професионален друмски велосипедист, кој вози за професионалната континентална екипа .

Во 2016 година го освоил генералниот пласман на Трката околу Луксембург пред Филип Жилбер и Алекс Кирш. Во јуни 2017 година бил именуван во почетниот состав за Тур де Франс 2017. Во мај 2018 година бил вклучен во почетниот состав за Џиро д’Италија.

Неговиот помлад брат Стевен Ламертинк е исто така велосипедист.

## Достигнувања

;2011
: 1. Етапа 4 Велосипедска тура Чешка
: 2. Национално друмско првенство под 23 години
: 3. Трка околу Франкфурт под 23 години
: 9. Меморијал Арно Валард
;2012
: 1. 20п Краен пласман Карпатска курирска трка
::1. 20п Бодовен пласман
::1. Етапа 1
: 1. 20п Планински пласман Трка околу Горна Австрија
: 3. Трка околу Франкфурт под 23 години
: 7. Трка околу Келн
;2013
: 5. Краен пласман Стер ЗЛМ Тур
: 8. Трка околу Франкфурт
: 9. Ронде ван Дренте
;2014
: 1. Сиркуит де Валони
: 3. Краен пласман Докола Мазовска
::1. 20п Бодовен пласман
::1. Етапа 5 
: 3. Ронде ван Оверајсел
: 4. Класик Рабо Барони Бреда
: 5. Краен пласман Велосипедска трка Чешка
::1. Етапа 4
: 9. Гран при де Марбријер
;2015
: 2. Копа Сабатини
: 4. Друјвенкурс Оверејсе
: 5. Краен пласман Тур ди Лимузен
::1. Етапа 4
: 8. Брабантсе Пејл
: 8. ГП Бруно Бегели
;2016
: 1. 20п Краен пласман Трка околу Луксембург
::1. 20п Пласман за млад возач
: 7. Брабантсе Пејл
: 8. Трка околу Франкфурт
;2017
: 6. Краен пласман Трка околу Белгија
::1. Етапа 4
: 6. Краен пласман Тур де Јоркшир
;2018
: 8. Голема океанска друмска трка „Кедел Еванс“
: 10. Европско друмско првенство

## Наводи

## Надворешни врски

* 
* 
* 

Категорија:Родени во 1990 година
Категорија:Живи луѓе
Категорија:Холандски велосипедисти
Lentisphaerae

**Lentisphaerae** е колено на бактерии кои се сродни со хламидиите и Verrucomicrobia.

Вклучува двa монотипски редови Lentisphaerales и Victivallales. Членовите на ова колено можат да бидат аеробни или анаеробни и да имаат два различни фенотипа. Едниот фенотип го сочинуваат видови кои се дел од цревната микрофлора на цицачите и птиците. Другиот фенотип вклучува морски претставници изолирани од микробиомот на риби и корали, како и од морски седименти.

## Филогенија
Филогенијата е врз основа на Проектот "Животно дрво на сите видови" (анг. The All-Species Living Tree Project).

## Таксономија
Моментално прифатената таксономија е врз основа на *Списокот на имиња на прокариотите со евиденција во номенклатурата* (анг. List of Prokaryotic names with Standing in Nomenclature - LPSN) и *Националниот центар за биотехнолошки информации* (анг. National Center for Biotechnology Information - NCBI).
* Колено **Lentisphaerae** Cho et al. 2004
** Класа **Oligosphaeria** Qiu et al. 2013
*** Ред **Oligosphaerales** Qiu et al. 2013
**** Фамилија Oligosphaeraceae Qiu et al. 2013
***** Род *Oligosphaera* Qiu et al. 2013
****** Вид *Oligosphaera ethanolica* Qiu et al. 2013
** Класа **Lentisphaeria** Cho et al. 2012
*** Ред **Victivallales** Cho et al. 2004
**** Фамилија Victivallaceae Derrien et al. 2012
***** Род *Victivallis* Zoetendal et al. 2003
****** Вид *Victivallis vadensis* Zoetendal et al. 2003
*** Ред **Lentisphaerales** Cho et al. 2004
**** Фамилија Lentisphaeraceae Cho & Hedlund 2012
***** Род *Lentisphaera* Cho et al. 2004 emend. Choi et al. 2013
****** Вид *L. araneosa* Cho et al. 2004
****** Вид  *L. marina* Choi et al. 2013
****** Вид "*L. profunda*" ♠

Забелешки:
♠ Видот може да се најде на NCBI, но не е наведен во LPSN.

## Поврзано
Список на бактериски редови

## Наводи

Категорија:Бактерии
Категорија:Бактериологија
Категорија:Микробиологија
Категорија:Прокариоти
Омлоп Хет Ниусблад 2018

**Омлоп Хет Ниусблад 2018** — 73. издание на велосипедската еднодневна трка Омлоп Хет Ниусблад, која се одржала на 24 февруари како четврти настан во сезоната на Светската турнеја. Вторпат била вклучена во календарот на Светската турнеја.

Била освоена од данскиот возач Михаел Валгрен од екипата , кој дошол сам до победа со 12 секунди предност во однос на возачот на , Лукаш Вишњовски од ПОлска, додека подиумот го заокружниот домашниот возач Сеп Ванмарке ().

## Екипи

Бидејќи трката била додадена на Светската турнеја во 2017 година, сите UCI World Tour екипи биле поканети на трката, но не биле обврзани да учествуваат. Поради тоа, седумнаесет од осумнаесетте екипи настапиле на трката, со исклучок на . Дополнително, осум професионални континентални екипи се натпреварувале со што се заокружила главната група од 25 екипи.

## Поредок
### Завршен пласман

## Наводи

## Надворешни врски
*  
* 
* 

Категорија:Омлоп Хет Ниусблад
Категорија:Светска турнеја на UCI 2018
Категорија:Белгија во 2018 година
Nitrospirae

**Nitrospirae** е колено на бактерии. Ова колено содржи само една класа, Nitrospira, која пак содржи еден ред (Nitrospirales) и една фамилија (Nitrospiraceae). Фамилијата вклучува повеќе родови, а најголем е *[[Nitrospira]]*. Првиот член на ова колено, *[[Nitrospira marina]]*, беше откриен во 1985 година. Вториот член, *[[Nitrospira moscoviensis]]*, беше откриен во 1995 година.

## Филогенија
Филогенијата е составена како резултат на Проектот "Животно дрво на сите видови" (анг. The All-Species Living Tree Project).

## Таксономија
Моментално прифатената таксономија се заснова на *Списокот на имиња на прокариотите со евиденција во номенклатурата* (анг. List of Prokaryotic names with Standing in Nomenclature - LPSN) и *Националниот центар за биотехнолошки информации* (анг. National Center for Biotechnology Information - NCBI).
* Колено "**Nitrospirae**" Garrity & Holt 2001 [Nitrospiraeota Oren et al. 2015 ]
** Класа **Nitrospiria** Oren et al. 2015 ["Nitrospirae"]
*** Ред "**Nitrospirales**"
**** Фамилија "Nitrospiraceae"
***** Род "*Candidatus* Magnetobacterium" Spring et al. 1993
****** Вид "*Ca.* M. bavaricum" Spring et al. 1993
****** Вид "*Ca.* M. casensis" Lin et al. 2014
***** Род "*Candidatus* Magnetoovum" Lefevre et al. 2011
****** Вид "*Ca.* M. mohavensis" Lefevre et al. 2011
****** Вид "*Ca.* M. chiemensis" Kolinko 2014
***** Род *Leptospirillum* (ex Markosyan 1972) Hippe 2000
****** Вид *L. ferrodiazotrophum* ♠ Tyson et al. 2005
****** Вид *L. rubarum* ♠ Aliaga Goltsman et al. 2009
****** Вид *L. thermoferrooxidans* Hippe 2000
****** Вид *L. ferriphilum* Coram and Rawlings 2002
****** Вид *L. ferrooxidans* (ex Markosyan 1972) Hippe 2000 (type sp.)
***** Род *Nitrospira* Watson et al. 1986
****** Вид "*Ca.* N. bockiana" ♠ Lebedeva et al. 2008
****** Вид "*Ca.* N. inopinata" ♠ Daims et al. 2015
****** Вид "*Ca.* N. nitrificans" ♠ van Kessel et al. 2015
****** Вид "*Ca.* N. nitrosa" ♠ van Kessel et al. 2015
****** Вид "*Ca.* N. salsa" ♠ Haaijer et al. 2013
****** Вид *N. calida* ♠ Lebedeva et al. 2011
****** Вид *N. defluvii* ♠ Nowka et al. 2015 ["*Candidatus* Nitrospira defluvii" Spieck et al. 2006]
****** Вид *N. japonica* ♠ Ushiki et al. 2013
****** Вид *N. lenta* Nowka et al. 2015
****** Вид *N. marina* Watson et al. 1986 (type sp.)
****** Вид *N. moscoviensis* Ehrich et al. 1995
***** Род *Thermodesulfovibrio* Henry et al. 1994 emend. Sekiguchi et al. 2008
****** Вид *T. aggregans* Sekiguchi et al. 2008
****** Вид *T. hydrogeniphilus* Haouari et al. 2009
****** Вид *T. islandicus* Sonne-Hansen and Ahring 2000
****** Вид *T. thiophilus* Sekiguchi et al. 2008
****** Вид *T. yellowstonii* Henry et al. 1994 (type sp.)

Забелешки:
♠ Видови кои се наоѓаат во NCBI, но не се наведени во LPSN.

## Поврзано
* Nitrospira
* Nitrosomonas
* Nitrobacteraceae
* Nitrobacter
*Циклус на азотот
* Нитрити
* Нитрати
*Список на бактериски редови

## Наводи

## Литература
* 

Категорија:Бактерии
Категорија:Бактериологија
Категорија:Микробиологија
Категорија:Прокариоти
Thermodesulfobacteria

**Thermodesulfobacteria** се колено на термофилни бактерии кои редуцираат сулфатни јони.

## Филогенија
Филогенијата е врз основа на проектот Проектот "Животно дрво на сите видови" (анг. The All-Species Living Tree Project).

## Таксономија
Моментално прифатената таксономија се базира на *Списокот на имиња на прокариотите со евиденција во номенклатурата* (анг. List of Prokaryotic names with Standing in Nomenclature - LPSN) и *Националниот центар за биотехнолошки информации* (анг. National Center for Biotechnology Information - NCBI).
* Колено **Thermodesulfobacteria** Garrity and Holt 2002 [Thermodesulfobacteraeota Oren et al. 2015]
** Класа **Thermodesulfobacteria** Hatchikian, Ollivier & Garcia 2002
*** Ред **Thermodesulfobacteriales** Hatchikian, Ollivier & Garcia 2002
**** Фамилија **Thermodesulfobacteriaceae** Hatchikian, Ollivier & Garcia 2002
***** Род *Caldimicrobium* Miroshnichenko et al. 2009
****** Вид *C. rimae* Miroshnichenko et al. 2009
****** Вид *C. thiodismutans* Која, Umezawa & Fukui 2016
***** Род "*Geothermobacterium*" ♠  Kashefi et al. 2002
****** Вид "*Geothermobacterium ferrireducens*" ♠ Kashefi et al. 2002
***** Род *Thermodesulfatator* Moussard et al. 2004
****** Вид ?*Т. autotrophicus* Lai  et al. 2016
****** Вид *Т. atlanticus* Alain et al. 2010
****** Вид *Т. indicus* Moussard et al. 2004 (тип sp.)
***** Род *Thermodesulfobacterium* Zeikus et al. 1995 emend. Jeanthon et al. 2002
****** Вид "*Т geofontis*" ♠ Hamilton-Brehm et al. 2013
****** Вид *Т. hydrogeniphilum* Jeanthon et al. 2002
****** Вид *T. commune* Zeikus et al. 1995 (тип sp.)
****** Вид *Т. hveragerdense* Sonne-Hansen and Ahring 2000
****** Вид *Т. thermophilum* (Rozanova и Khudyakova 1974) Rozanova и Pivovarova 1995 [*Desulfovibrio thermophilus* Rozanova & Khudyakova 1974; *Thermodesulfobacterium mobile* (Rozanova & Khudyakova 1974) Rozanova & Pivovarova 1991]
***** Род *Thermosulfurimonas* Slobodkin et al. 2012
****** Вид *Thermosulfurimonas dismutans* Slobodkin et al. 2012

Забелешки:
♠ Видот се наоѓа во NCBI, но не е наведен во LPSN.

## Наводи

Категорија:Бактерии
Категорија:Бактериологија
Категорија:Микробиологија
Категорија:Прокариоти
Полициски оддел на градот Њујорк

**Полициски оддел на градот Њујорк** (; скратено *NYPD*) — најголем полициски оддел во САД. Тој е создаден на 23 мај 1845 година со цел да го спроведува законот во градот Њујорк. Според статистики од 2017 година имал вкупно 55.304 вработени. Неговиот буџет во 2018 година изнесувал 5,6 милијарди американски долари. Според пописот од 2010 година, полицискиот оддел на градот Њујорк служи на вкупно 8.175.133 жители, на територија од 1.213,37 квадратни километри.

## Поврзано
* Полициски оддел на градот Лос Анџелес

## Наводи

## Надворешни врски

* Официјално мрежно место

Категорија:Законоспроведувачки органи во САД
Категорија:Њујорк
Љубомир Акимовски

**Љубомир Акимовски**  (, Скопје,  – , Скопје ) — македонски бранител, војник на АРМ, учесник во воениот конфликт во Македонија во 2001 година.
## Животопис
### Живот, војната 2001 и смрт
Љубомир Акимовски е роден во 1961 година во Кисела Вода, Скопје. Загинал на 17 септември 2001 година во одбрана на територијалниот суверенитет и интегритет на Македонија на планината Водно. Акимовски посмртно е одликуван со медал за храброст од Претседателот на Р Македонија. Во негова чест, во паркот на бранителите во скопско Драчево е поставена спомен плоча на меморијалната фонтана.

## Наводи

Категорија:Луѓе од Скопје
Категорија:Македонски бранители
Дунавски Вилает

мини|десно|300x300px|Дунавски вилает
**Дунавски Вилает** (турски: Tuna Vilayeti) ― вилает на Отоманското Царство, кој постоел од 1864 до 1878 година. Кон крајот на 19 век опфаќал територија од 88.400 km2.

Вилаетот бил создаден како последица на административните реформи на Отоманското Царство од 1864 година, од северните делови на Силистра, по должината на реката Дунав. 
Опфаќал голем дел од територијата која денес влегува во Бугарија (вклучувајќи ја и Јужна Добруџа), како и делот од Романија познат како Северна Добруџа.

Вилаетот престанал да постои по Руско-турската војна (1877-1878),кога нејзиниот североисточен дел (Северна Добруџа) бил припоен кон Романија, некои западни делови кон Србија, додека централниот и јужниот дел кон Кнежевство Бугарија.

## Уредување
Мидхат-паша бил првиот управник на вилаетот, од 1864 до 1868 година. За време на неговото управување со вилаетот била поставена линија за парни бродови на реката Дунав; била завршена железничката пруга Русе - Варна; се доделувал кредит за земјоделците со ниски камати; се нуделе поволни даноци за започнување на нови индустриски претпријатија.

Првиот официјален весник на еден вилает во Отоманското Царство се печател двојазично: на бугарски и тусрки јазик, а го работеле отомански и бугарски уредници.
[мини|[Русе|Русчук, седиште на Дунавскиот Вилает]]
Вилаетот имал собрание во кој членувале официјални лица назначени од Истанбул, како и шест претставници на народот во вилаетот, од кои тројца муслимани и тројца немуслимани. Немуслиманите исто така учествувале во криминалните и трговските судови. Биле дозволени мешани муслиманско-христијански училишта, но оваа реформа била укината поради негодување кај народот.

Вилаетот бил поделен на санџаци: 
* *Русчук*
* *Софија* 
* *Трново*
* *[[Нишки санџак|Ниш]]*
* *Тулча* 
* *Варна* 
* *[[Видински санџак]]*

## Наводи

Категорија:Вилаети во Отоманското Царство
Категорија:Отоманска Бугарија
Категорија:Отоманска Романија
Категорија:Отоманска Србија
Категорија:Држави и територии распаднати во 1878 година
Христо Стоичков

**Христо Стоичков** (, роден на 8 февруари 1966 година) — бугарски поранешен фудбалер кој во моментов е фудбалски коментатор за *Univision Deportes*. Како плоден нап<nowiki/>аѓач, тој се смета за еден од најдобрите играчи на неговата генерација и широко се смета за најголемите бугарски фудбалери на сите времиња. Тој бил второпласиран за наградата ФИФА Светски Играч на Годината  во 1992 и 1994 година, и ја добил з<nowiki/>латната топка во 1994 година. Во 2004 година, Стоичков бил именуван од страна на Пеле во ФИФА 100 списокот на најголемите живи играчи.

На клупско ниво, Стоичков поминал шест години во Цска од Софија и во 1990 година, со кој ја освоил наградата за европската Златна Копачка. Во 1990 година, тој се приклучил на Барселона, при што тој го заработил шпанскиот прекар "*Ел Pistolero*" ("човек кој носи пиштол и стрела добро"), и бил дел од "Дрим тимот", на Јохан Кројф, кој освоил четири последователни Ла лига титули и една Лига на Шампиони. Во негово време во клубот, било формирано „смртоносно“ напаѓачко партнерство со Р<nowiki/>омарио. Кројф во голема мера бил инволвиран во неговото донесување во Барселона, каде што тој брзо се развил во еден од најплодните напаѓачи во светот.

Стоичков бил член на фудбалската репрезентација на Бугарија која го освила четвртото место во 1994 година Светското Првенство во САД. На тоа светско првенство, Стоичков ја освоил златната копачка со постигнати 6 гола. Тој бил рангиран како трет најдобар играч на Светското Првенство, после Ромарио и Роберто Баџо, со што ја добил бронзената топка. За разлика од неговиот фудбалски талент, тој бил познат по неговиот темперамент на теренот. Во неговата играчка кариера тој исто така бил наречен Dagger (Камата).

## Наводи

Категорија:Родени во 1966 година
Категорија:Луѓе од Пловдив
Категорија:Фудбалери на Светско првенство 1994
Категорија:Фудбалери на Светско првенство 1998
Категорија:Бугарски фудбалери
Категорија:Фудбалери на ФК Барселона
Категорија:ФИФА 100
Категорија:Фудбалери од Ла Лига
Категорија:Живи луѓе
Категорија:Фудбалери на ПФК ЦСКА (Софија)
Категорија:Фудбалери на ФК Парма
Категорија:Фудбалери на ФК Чикаго Фајр
Категорија:Фудбалери во Серија А
Полициски оддел на градот Лос Анџелес

**Полиција на Лос Анџелес** или **Полициски оддел на градот Лос Анџелес** (, скратено *LAPD*) —трет најголем полициски оддел во САД, составен од 9.843 полициски службеници и 2.773 лица цивилен персонал. Одделот служи на околу 4.041.707 жители и територија од 1.302,15 квадратни километри. Првата полициска служба во градот која била платена била формирана во 1869 година и служела под команда на градскиот маршал. Одделот бил прикажан во бројни филмови, романи и телевизиски шоуа низ својата историја.

## Поврзано
* Полициски оддел на градот Њујорк

## Наводи

## Надворешни врски

* Официјално мрежно место

Категорија:Законоспроведувачки органи во САД
Категорија:Лос Анџелес
Друштвото на мртвите поети

**Друштвото на мртвите поети** (англиски: *Dead Poets Society*) - американски филм од 1989 година, во режија на Питер Вир, според сценариото на Том Шулман. Главните улоги ги играат: Робин Вилијамс, Роберт Шон Леонард, Итан Хоук, Џош Чарлс, Гејл Хансен, Дилан Кусман, итн. 

## Синопсис
Дејството на филмот се одвива во едно елитно машко училиште на источниот брег на САД, во есента 1959 година. Во едно од одделенијата доаѓа новиот професор по англиска книжевност, Џон Китинг (го игра Вилијамс). Тој применува неконвенционални методи на учење, а предавањата му се толку необични и интересни, што учениците полека се ослободуваат од стегите и започнуваат да го набљудуваат животот со сопствени очи и да размислуваат со сопствената глава. Набргу, тие дознаваат дека професорот Китинг во младоста бил член на Друштвото на мртвите поети во кое членувале учениците што ја сакаат поезијата и, следејќи го тој пример, и тие формираат слично друштво. Еден од учениците, Нил Пери (го глуми Леонард), е восхитен од книжевноста, а особено од глумата, но неговиот татко се спротивставува на таквите склоности и бара тој да изучува медицина. На крајот од филмот, по смртта на ученикот, професорот Китинг добива отказ, а во мигот кога тој доаѓа да си ги собере своите лични работи, сите ученици му даваат поддршка, бунејќи се против новиот конзервативен професор.

## Наводи

Категорија:Американски филмови
Категорија:Филмови од 1989 година
Категорија:Филмови на англиски јазик
Категорија:Филмови на Питер Вир
Категорија:Филмови со Робин Вилијамс
Категорија:Филмови со Итан Хоук
Булевар на самракот (филм од 1950)

мини|Постерот за американското издание на филмот од 1950 година
**„Булевар на самракот“** (англиски: *Sunset Boulevard*) — американски филм од 1950 година, во режија на Били Вајлдер, кој автор и на сценариото, заедно со Чарлс Брекет и Д. М. Маршман (засновано врз приказната на Вајлдер и Брекет). Главните улоги ги играат: Вилијам Холден, Глорија Свансон, Ерих фон Штрохајм и Ненси Олсон. Исто така, во филмот се појавуваат и бројни славни глумци од ерата на немиот филм, како: Бастер Китон, Х. Б. Ворнер и Хеда Хопер. Филмот освоил три награди „Оскар“ (за сценарио, за музика и за сценографија), а бил номиниран во осум категории. Покрај тоа, филмот имал седум номинации за „Златен глобус“, а победил во четири категории, и тоа: најдобар филм, режија, главна женска улога и музика). Американскиот филмски институт го вброил филмот на списокот на 100 најдобри американски филмови во XX век, а филмските критичари го сметаат за филмска класика и за еден од најдобрите филмови на Вајлдер.

## Синопсис
Неуспешниот холивудски сценарист Џо Гилис (го игра Холден) бега од доверителите и се засолнува во раскошната вила на поранешната ѕвезда од ерата на немиот филм, Норма Дезмонд (ја игра Свансон). Бидејќи му се потребни пари, Гилис ја прифаќа работата на нејзин соработник во пишувањето на сценариото за филмот „Салома“ со кој Дезмонд планира да се врати во светот на филмот. Набргу, тој станува љубовник на остарената и осамена глумица на која единственото друштво ѝ е нејзиниот поранешен режисер, а сегашен слуга, Макс фон Мајерлинг (го игра фон Штрохајм).

## Наводи

Категорија:Американски филмови
Категорија:Црно-бели филмови
Категорија:Филмови од 1950 година
Категорија:Филмови на англиски јазик
Категорија:Филмови на Били Вајлдер
Категорија:Филмови со Глорија Свансон
Категорија:Филмови со Вилијам Холден
Категорија:Филмови со Ерих фон Штрохајм
Иљја Мечников

**Иљја Илич Мечников** () (15 јули 1916) — руски зоолог, најпознат по неговото пионерско истражување во областа на имунологијата.

Особено, тој е заслужен за откривањето на фагоцитите (макрофагите) во 1882. За ова откритие се испостави дека е главниот одбранбен механизам во вродениот имунитет. Тој и Паул Ерлих заедно ја добиле Нобеловата награда за физиологија или медицина во 1908 „како признание за нивната работа во врска со имунитетот“. Според некои извори тој иста така е заслужен за составување на терминот геронтологија во 1903, за новата наука за стареењето и долговечноста. Тој го вовел концептот на клеточно-посредуван имунитет, додека Ерлих го вовел концептот на хуморален имунитет. Нивната работа се смета за основа на науката имунологија. Во имунологијата, тој го добил епитетот „татко на природниот имунитет“.

## Наводи

Категорија:Добитници на Нобеловата награда за физиологија или медицина
Категорија:Еврејски научници
Категорија:Руски научници
Категорија:Руски нобеловци
Категорија:Носители на Коплиевиот медал
Категорија:Странски членови на Кралското друштво
Категорија:Дописни членови на Петербуршката академија на науките
Категорија:Почесни членови на Петербуршката академија на науките
Категорија:Руски Евреи
Категорија:Апсолвенти на Гетингенскиот универзитет
Категорија:Еврејски нобеловци
Категорија:Починати во Париз
Категорија:Украински нобеловци
Категорија:Родени во 1845 година
Категорија:Починати во 1916 година
Гази Баба (парк-шума)

:*За други значења на поимот Гази Баба, видете на [[Гази Баба (појаснување)|појаснителната страница]]*
thumb|right|250px|Патека низ парк-шумата
**Гази Баба** — вештачки подигната шума, која од своето формирање до денес, станала вистинска биоценоза со сите свои атрибути. Се наоѓа во центарот на Скопје, сместена на истоимениот рид. Поради нејзиното огромно значење, со Одлука на Градот Скопје шумата е заштитена како „карактеристичен пејзаж”. Карактеристичниот пејзаж Гази Баба како заштитено подрачје е под ингеренции на Градот Скопје а со него стопанисува јавното претпријатие Паркови и зеленило. Во 2015 година шумата е прогласена за споменик на природата.

## Особености
Парк-шумата на север се граничи со Општина Бутел, населбата Бутел 2, на исток со Општина Гази Баба, населбата Железара и населбата Автокоманда, на југ со Природно-Математичкиот факултет, Студентскиот дом „Стив Наумов“, Шумарскиот факултет и Земјоделскиот факултет и на запад со Општина Чаир.

Карактеристичнот пејзаж Гази Баба е оформен во педесеттите години на XX век со првенствена и единствена намена- санитарно-хигиенсака заштита од емисиите од поранешната Железарница и нивно спречување да се дисперзираат кон внатрешноста на градот кој тогаш бил со значително помали димензии. Меѓутоа сега шумата се наоѓа во центарот на градот, а нејзината основна санитарно-хигиенска функција е надополнета и со културно-воспитната и туристичко-рекреативната функција.

Вкупната површина на карактеристичниот пејзаж Гази Баба изнесува 102,44 хектари. Тука се јавуваат голем број на разновидни лисјарски и четинарски видови на дрвја и грмушки а најраспространети се црниот бор, јасенот, дабот и други.

Значењето на шумата Гази Баба изразено во бројки на годишно ниво е дека таа:
* врзува 1.323,6 тони јагленороден диоксид;
* ослободува 970,64 тони кислород;
* филтрира 5.294 тони прашина; и
* апсорбира 8.824 килограми сулфур диоксид од воздухот и истот толку јаглерод моноксид и азотни оксиди.

## Наводи

*

## Надворешни врски
* „Парк шума Гази Баба - заборавена убавина среде Скопје (фото)“, „Црнобело“.
* „Гази Баба – урбана шума во центарот на најзагадениот град во Европа“, „Реагирај“, 15.02.2019.

Категорија:Споменици на природата на Македонија
Категорија:Општина Гази Баба
Категорија:Скопје
Црква „Св. Недела“ - Брушани

**Света Недела** — новоизградена црква во викенд-населбата Брушани, сместена меѓу куќите.

## Историја

Изградбата на црквата започнала во март 2013 година, а во 2017 година била осветена од страна на митрополитот Повардарски, владиката г. Агатангел.

## Галерија


Податотека:Црква „Св. Недела“ - Бојанчиште 7.jpg|Трпезаријата на црквата
Податотека:Црква „Св. Недела“ - Брушани 3.jpg|Влезот во црквата
Податотека:Црква „Св. Недела“ - Брушани 4.jpg|Куполата на црквата
Податотека:Црква „Св. Недела“ - Брушани 5.jpg|Камбанаријата на црквата
Податотека:Црква „Св. Недела“ - Брушани 6.jpg|Камбанаријата на црквата
Податотека:Црква „Св. Недела“ - Брушани.jpg|Апсидата на црквата


## Поврзано
* Брушани
* Повардарска епархија
* Кавадаречко архијерејско намесништво
* Маренска парохија

## Наводи

## Надворешни врски

Категорија:Брушани
Брушани
Дендропарк (Трубарево)

**Дендропарк „Трубарево“** — арборетум во скопското село Трубарево.

Арборетумот е оформен во 1953 година од страна на Земјоделско-шумарскиот факултет во Скопје. Сместен е во алувијалната рамнина на Скопската Котлина, во атарот на село Трубарево и зафаќа површина 3 хектари. Арборетумот претставува продолжение на вегетацискиот појас што го образуваат месностите Острово од источна страна и Езерце од западна страна.

Во арборетумот се засадени дрвенести и грмушести видови од автохтона дендрофлора на Македонија, како и видови од сите континенти, посебно од Европа, Азија и Северна Америка. Вкупниот број на дрвенестите и грмушестите видови во Арборетумот е околу 600 вида. Дендро-паркот служи за еколошки набљудувања, научни истражувања на Шумско опитната станица Трубарево и настава за студентите при Шумарски факултет - Скопје.

## Поврзано
*Езерце — месност заштитена како споменик на природата
*Острово — остаток од поранешниот остров на Вардар кое во 1976 г. било прогласено како заштитено подрачје во категоријата споменик на природата

## Наводи

Категорија:Трубарево
Категорија:Споменици на природата на Македонија
Категорија:Арборетуми
Гази Баба (појаснување)

**Гази Баба** () — назив од турско потекло за повеќе места во Скопје. Може да се однесува на:

*Гази Баба — скопска населба во истоимената општина и Општина Чаир;
*Општина Гази Баба — скопска општина;
*Гази Баба — парк-шума во Скопје;
*Гази Баба — рид во Скопје;
Кучешко срце

**Кучешко срце** (руски: *Собачье сердце*) - новела на рускиот писател Михаил Булгаков.

## Содржина
Кон крајот на декември, во Москва, едно куче-скитник, кое штотуку се здобило со тешки изгореници на колкот, ја оплакува својата несреќна судбина и сонува за подобар живот. Тогаш, крај него поминува непознат човек, кој му дава колбаси и така го намавува во својот стан. Таму, во текот на неколку дена, на кучето (кое го нарекуваат Шаров) му даваат извонредна нега. Неговиот нов сопственик е познатиот лекар, професорот Филип Филипович Преображенски, кој живее во раскошен стан, заедно со слугинката Зина и готвачката Дарја. Истовремено, во станот се наоѓа ординацијата на професорот, а нему му помага младиот лекар Иван Арнолдович Борментал. Професорот Преображенски е противник на пролетеријатот и на болшевичкиот режим, но поради неговата европска слава, власта мора да го толерира. Меѓутоа, тој има проблеми со Швондер, претседателот на куќниот совет, кој бара професорот да отстапи дел од својот голем стан. Еден ден, професорот Преображенски прави необичен експеримент: ја пресадува хипофизата од штотуку умрен млад човек во мозокот на кучето Шаров. Експериментот успева и набргу кучето станува човек: оди на две нозе, почнува да зборува и самостојно да мисли. Меѓутоа, тогаш настануваат големи проблеми, зашто кучето ги наследува лошите навики на човекот (Клим Чугинкин) чија хипофиза ја поседува. Оттука, Шаров пие, пцуе, краде, нема почит кон никого, прави неред низ станот, итн. Со текот на времето, Шаров бара да добие документи и добива нов идентитет (Полиграф Полиграфович Шаров), потоа бара да му се додели посебна соба за живеење, а на крајот се вработува како раководител на секторот за чистење на Москва од животни-скитници. Професорот сфаќа дека направил голема грешка, а кулминацијата настапува кога во неговиот стан доаѓа милицијата, зашто Шаров го наклеветил професорот дека му се заканувал на Швондер со убиство. Тогаш, професорот му наредува на Шаров да се исели, но тој вперува пиштол во него. За среќа, благодарение на брзата реакција на докторот Борментал, Шаров е совладан, а потоа двајцата лекари прават операција над Шаров и повторно го претвораат во куче.

## Осврт кон романот
Булгаков го напишал „Кучешко срце“ во 1924 година, но ракописот бил запленет од полицијата во 1926 година (заедно со неговиот Дневник), а му бил вратен во 1930 година. Кога Булгаков му го дал ракописот на издавачот, тој го оценил делото како генијално. Но, кога авторот се израдувал дека книгата ќе биде објавена, издавачот изјавил дека нема да ја објави, зашто не сака да биде уапсен. Оттука, делото било за првпат објавено дури во 1969 година, во Париз. 

„Кучешко срце“ е храбра сатира на советското општество во 1920-тите, маскирана во форма на научна фантастика. Во книгата, создавањето ново суштество, според моделот на Франкенштајн, е проследено со бројни гротескни и трагикомични сцени.

Во 1988 година, врз основа на книгата бил снимен истоимениот телевизиски филм.

## Наводи

Категорија:Дела на Михаил Булгаков
Категорија:Новели
Бела гарда (роман)

мини|Издание на романот на М. Булгаков „Бела гарда“, 1927 година
**Белата гарда** (руски: *Белая гваардия*) - роман на рускиот писател Михаил Булгаков.

## Содржина

## Осврт кон делото
Во 1920 година, Булгаков го напишал драмското дело „Браќата Турбини“, кое било основа за подоцнежниот автобиографски роман „Белата гарда“. Самиот роман бил напишан во 1922 година, чиј прв дел бил објавен во 1925 година, во Москва, а романот во целост бил објавен во 1927 година, во Рига, потоа во Париз, додека во СССР бил објавен дури во 1966 година. Според критичарите, Булгаков е „првиот писател кој ја насликал душата на граѓанската војна во Русија“.

## Наводи

Категорија:Дела на Михаил Булгаков
Категорија:Руски романи
Софи Шол

**Софија (Софи) Магдалена Шол** (германски: Sophia Magdalena Scholl; Форхтенберг, 9 мај 1921 — Минхен, 22 февруари 1943) била член на тајното здружение Бела ружа кое со ненасилни средства се борело против национал-социјалистичкиот режим во Германија за време на Втората светска војна. Софи и нејзиниот брат Ханс биле обвинети и осудени за предавство откако се фатени како делат антивоени летоци на Универзитетот во Минхен. Режимот на власт ги осудил на смрт со гилотина.

## Животопис
Софи Шол е родена како четврто од шесте деца на Магдалена и Роберт Шол. На возраст од 12 години, Софи се вклучила во *Лигата на германски девојки* како и повеќето нејзини другарки. нејзиниот ентузијазам преминал во критика. Нејзиниот брат Ханс, кој бил член на Хитлерова младина потполно се свртел против Нацистичката партија. Апсењето на нејзините браќа и пријатели во 1937 година заради учество во „Германското движење на младите“, било пресвртница за неа.

Софи Шол била воспитувачка во градинка. На Универзитетот во Минхен се запишала во мај 1942 година, каде студирала биологија и филозофија. Нејзиниот брат собрал околу себе група на пријатели кои се интересирале за уметност, филозофија и теологија, и за заеднички излети. Со време, почнале да расправаат за тоа како би требало човек да се однесува за време на диктатура. Оваа група, под името „Бела ружа“, летото 1942 година изработила 6 политички летоци во кои се советувал германскиот народ пасивно да се спротивставува на нацистите. Софи не учествувала во пишување на летоците, но била вклучена и главна при нивното растурање. Ханс, Софи и нивниот пријател Кристоф Пробст биле уапсени за време на ваква акција, на 18 февруари 1943 година. Судено им било на 21 февруари, а пресудата била изречена наредниот ден, кога и биле погубени на гилотина во 17:00 часот.

На судењето Софи изјавила:

Од 1970-те години, братот и сестрата Шол во Германија добиле големи јавни признанија како редок пример на храбри Германци кои активно се спротивставиле на нацизмот.

За неа се снимени неколку филмови, меѓу кои Последните денови на Софи Шол

## Наводи

## Надворешни врски

* Биографија
* Статија за „Бела ружа“
* Институт на Шол

Категорија:Германија во Втората светска војна
Категорија:Антифашисти
Категорија:Личности овековечени во споменикот „Валхала“
Категорија:Родени во 1921 година
Категорија:Починати во 1943 година
Категорија:Погубени со обезглавување
Инсектојади

мини|Шумски еж
**Инсектојади** (insectivorous) се мала група месојадци кои се хранат со инсекти. Алтернативен назив e **ентомфагија**, што се однесува и на луѓе кои јадат инсекти.

Овде спаѓаат ежовите, кртовите, ровките и некои помалку познати животни, како што се тенреците и влакнестите ежови. Многу инсектојади се ноќни животни. Тие излегуваат ноќе во потрага по храна. Имаат долги рилки и многу силно сетило за мирис со чија помош го наоѓаат својот плен. Повеќето инсектојади се хранат со инсекти, црви и други мали животни. Но некои ровки можат да убијат и голем плен, како на пример жаба. Едни видови инцектојади се хранат и живеат на површината на земјата, а други, особено кртовите, живеат во подземни дупки. Ровката што наликува на видра и којашто припаѓа на фамилијата тенреци, подолго престојува во вода, токму како и обична видра. Ежовите и некои видови тенреци имаат [боцки што им служат за заштита. Кожата со непријатен мирис има иста функција кај кртовите и ровките. Поголемите животни, како што се панголинот и јужноафричкиот мравојад, исто така се хранат со [инсекти.

Тие ги напаѓаат мравките и термитите, вовлекувајќи ги своите долги и лепливи јазици во нивните гнезда. Некои панголини можат да изедат и до 200.000 мравки за една ноќ. Јужноафриканскиот мравојад и панголинот се ноќни и претежно живеат сами. Тие го користат своето развиено сетило за мирис кога бараат храна. Имаат силни предни нозе кои им користат за разбиvање на гнездата на инсектите, како и за копање на дупки (јужноафриканскиот мравојад), или качување на дрвја (панголини).

мини|Гигантски мравојад

Ако е во опасност панголинот ќе се свитка во топка и боцките го штитат од напаѓачите. За разлика од панголинот, јужноафриканскиот мравојад кога е во опасност, со голема брзина може да се закопа во земја.

## Билки инсектојади
[thumb|right|upright|''[Drosera capensis* се придвижува за да зароби инсект.]]
Билките инсектојади се хранат делумно или целосно со инсекти кои сами ги заробуваат. Се нарекуваат и *месојадни билки*, и најчесто растат на тло што е сиромашн осо хранливи материи. Во оваа група спаѓаат [[Венерина муволовка]], неколку видови на цеволовки, видови од родот *Pinguicula*, *Utricularia*, *Aldrovanda vesiculosa*, *Brocchinia'' и други. Овие билки добиваат азот преку инсектите, кои ги ловат на разни начини: со стапица, леплива површина, ситни влакна и слично.

## Наводи

Категорија:Инсектојади
Жртва (филм од 2016)

**Жртва** (Sacrifice) е американски акционен филм од 2016 година, во режија на Питер А. Даулинг во кој главните улоги ги толкуваат Рада Мичел и Руперт Грејвс. Филмот е заснован врз основа на книгата *Жртва* од Шарон Болтон, а дејсвото е сниманано во Ирска, Шкотска, Шетландските Острови и Њујорк.

## Содржина
Тора Хамилтон (Рада Мичел) е акушерка која се сели заедно со нејзиниот сопруг, Данкан (Руперт Грејвс), на Шетландските Острови, 100 милји од североисточниот брег на Шкотска. Длабоко во почвата околу нејзината нова куќа, Тора наоѓа тело на една девојка на кое се врежани рунски букви по нејзината кожа и длабока дупка во градите каде што некогаш било нејзиното срце. Занемарувајќи ги предупредувањата за напуштање на телото, Тора открива застрашувачки врски со една древна легенда.

## Улоги
* Рада Мичел како Д-р Тора Хамилтон
* Руперт Грејвс како Данкан Гатри
* Ијан МекЕлхини како Д.И. Меки
* Дејвид Роб како Ричард Гатри
* Лиам Карни како Мистер Греј
* Џоан Крафорд како Дана Талох
* Конор Мален како Д-р Стивен Рени

## Наводи

## Надворешни врски
* 

Категорија:Американски филмови
Категорија:Филмови од 2016 година
Категорија:Филмови на англиски јазик
Категорија:Филмови на Питер А. Даулинг
Категорија:Филмови со Рада Мичел
Megasphaera

***Megasphaera*** е род на бактерии од коленото Firmicutes, кои припаѓаат на класата Negativicutes.

Откако оваа класификација била преиспитана, се заклучило дека родот е всушност член на класата Clostridia.

## Филогенија
Моментално прифатената таксономија се заоснова на *Списокот на имиња на прокариотите со евиденција во номенклатурата* (анг. List of Prokaryotic names with Standing in Nomenclature - LPSN) и *Националниот центар за биотехнолошки информации* (анг. National Center for Biotechnology Information - NCBI) додека филогенијата е заснована на 16S рРНК LTP ослободување 111 од Проектот "Животно дрво на сите видови" (анг. The All-Species Living Tree Project).Забелешки: 
♠ Видови кои се наоѓаат во NCBI, но не се наведени во LPSN.

## Наводи

Категорија:Бактерии
Категорија:Микробиологија
Категорија:Бактериологија
Категорија:Грампозитивни бактерии
Категорија:Прокариоти
Македонска студентска дружба

**Македонска студентска дружба** — културно-литературна и национално-политичка асоцијација на македонски студенти во Софија, Бугарија, која станала јадро на Младата Македонска Книжовна Дружина. Фукционирала во периодот од 1890 до 1891 година. Во годините на бегства и прогонства на учениците и студентите од Македонија во Белград и во Софија, во процесот на созревањето на македонската национална мисла, група македонски студенти од Вишото училиште во Софија (претежно од дотогаш пребеганите од Белград: Даме Груев, Петар Поп-Арсов, Димитар Мирчев, Христо Поп Коцев, Н.Наумов, Никола Дејков и др) кон крајот на 1890тата година тајно организирале една Студентска дружба  според Даме Груев со цел:

За Дружбата се подготвил и правилник, во којшто биле назначени и целите –

Подготвениот правилник бил даден за печатење во Романија, но изгорел заедно со печатницата. По убиството на бугарскиот министер Христо Белчев во март 1891 дел од групата (Груев и Наумов) биле уапсени и истерани од факултетот, Дружбата се растура, а по пуштањето затворените бегаат во Македонија и тука (во други форми) ја продолжуваат револуционерната дејност.

## Наводи

Категорија:Македонски организации
Категорија:Македонци во Бугарија
Миши Батшуаји

**Миши Батшуаји-Атунга** (роден на 2 октомври 1993 година) — белгиски фудбалер, напаѓач на Ајнтрахт Франкфурт и на белгиската репрезентација.

Својата професионална кариера ја започнал во Стандард Лиjеж во 2011 година, постигнувајќи 44 гола во 120 натпревари во сите натпреварувања. Со 21 гол во сезоната 2013-2014 во белгиската Про лига бил втор најдобар стрелец во првенството, и ја добил наградата за најдобар фудбалер од африканско потекло, што секоја година се доделува во Белгија. Во 2014 година ја продолжил својата кариера во странство потпишувајќи за францускиот Олимпик Марсеј во трансфер вреден 4,5 милиони евра, помагајќи им да стигнат до финалето на Купот на Франција во 2016 година. Во јули 2016 година, бил купен од страна на Челси за 33 милиони евра, и постигнал гол со кој неговиот клуб математички ја осигурал титулата во Премиер лигата во својата деби сезона.

Батшуаји постигнал гол на неговото деби за белгиската репрезентација против Кипар во март 2015 година и оттогаш редовно добивал повик во националниот тим. Својата земја ја претставувал на две Светски првенства во 2018 и 2022 и две Европски во 2016 и 2020.

## Титули

*** [[Премиер лига]]** : 1 
: 2016-2017

## Наводи

## Надворешни врски
* Миши Батшуаји на soccerway 
* Миши Батшуаји на transfermarkt 
* Миши Батшуаји на espn
* Миши Батшуаји на whoscored

Категорија:Родени во 1993 година
Категорија:Живи луѓе
Категорија:Белгиски фудбалери
Категорија:Фудбалери на Стандард
Категорија:Фудбалери на ФК Олимпик Марсеј
Категорија:Фудбалери на ФК Челзи
Категорија:Фудбалери на ФК Борусија Дортмунд
Категорија:Фудбалери на ФК Валенсија
Категорија:Фудбалери на ФК Кристал Палас
Категорија:Фудбалери на ФК Бешикташ
Категорија:Фудбалери на ФК Фенербахче
Категорија:Фудбалери на ФК Галатасарај
Категорија:Фудбалери на ФК Ајнтрахт Франкфурт
Категорија:Фудбалери од Премиер Лига
Zymophilus

***Zymophilus*** е род на бактерии класифицирани во рамките на класата Negativicutes и коленото Firmicutes.

## Наводи

Категорија:Бактерии
Категорија:Бактериологија
Категорија:Микробиологија
Хуан Дијаз де Солис

**Хуан Дијаз де Солис** ( - ) бил морепловец и истражувач од 16 век. Се смета за првиот Европеец кој пристигнал во земјата која денес се вика Уругвај.

## Животопис
Постојат несогласувања околу неговото потекло. Еден документ покажува дека бил Португалец во служба на Шпанија. Други документи тврдат дека е роден во Лебриха, провинција на Севиља во Шпанија, а поморската кариера ја започнал во Португалија како пилот во португалско-индиска армада. Откако си заминал од дома и од бродот на кој требало да биде пилот, заминал на кратко да служи како корсар во Француските флоти, а подоцна ѝ служел на Шпанската монархија.

Бил навигатор на експедициите во Јукатан, во 1506—1507 година и во Бразил 1508 година со Висенте Јањез Пинзон. Станал пилот-мајор на Шпанија во 1512 година по смртта на Америго Веспучи, и потоа бил одреден да работи со Хуан Веспучи на Падрон Реал.

Две години откако бил назначен на оваа должност, Дијаз де Солис подготвил експедиција која имала за цел да ги истражува јужните делови на американскиот континент. Неговите три брода и екипажот од 70 луѓе ја започнале пловидбата од Санлукар де Барамеда на 8 октомври 1515 година. Пловеле крај источниот брег на јужна Америка кон југ до естуарот Рио де ла Плата. Дијаз де Солис го именувал естуарот Рио де ла Плата во 1516 година, пловејќи до утоката на Уругвај и Парана со двајца официри и седум членови на екипажот. Биле нападнати од локалните Чаруа Индијанци, кои биле канибали. Членовите на екипажот кои преживеале кажале дека Дијаз де Солис и останатите биле изедени од Чаруа. Неговиот зет, Франциско де Торес, ја презел командата со бродовите и наредил да се вратат во Шпанија.

## Наводи

## Литература
* 

## Надворешни врски

Категорија:Морепловци
Категорија:Португалски истражувачи